en en en en fi fi fi fi fi fi fi fi en fi fi it en fr fr en fi en fr fr fr es lt fi fi fi fi fi fi en en fi fi fi fi fi fi fi fi fi fi fi fi en fi fi fi fi fi fi fi fr fr fi fr en fi fi ru cs fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi en fi fi fi fi fi en en fi fi fi fi fi en fi fi fi fi en en fi lt fi fi fi et fi en
Tervakosken Urheiluautoilijat kiittää sitä suurta määrää mahtavaa vapaaehtoisporukkaa, joka mahdollisti rallimme hienon läpiviennin. Sääkin suosi kilpailua niin, että pientä ripottelua saatiin vasta ihan kisan loppuvaiheessa.
Tuloksien suhteen saatiin jo nyt kolme luokkavoittajaakin selville, vaikka jäljellä on vielä yksi osakilpailu. Yleisen luokan voitti pari Tero Salminen LopUA – Pasi Törmä RiiUA ajamalla vakuuttavaan voittoon, kyllä kelpasi suihkutella kuplajuomaa Puuhamaan kisakeskuksessa 🙂 Toinen jo sarjavoiton varmistanut pari oli Senioriluokan Kari Kytölä OrSUA – Markku Laakso LamUA, jotka tässä viidennessä osakilpailussa ottivat luokan 3, sijan, mutta sekin varmisti sarjavoiton. A-junioreiden voiton nappasi Volvollaan pari Jonni Ruottunen LemUA – Mikko Niemelä LemUA, jotka samalla myös varmistivat A-junioreiden sarjavoiton, mutta varsinaisen jymy-yllätyksen järjesti B-junioreiden voittaja, oman seuramme Tuomas Välilä, joka on näköjään päässyt sinuiksi uuden Opel Astransa kanssa. Tuomas täräytti niinkin kovan suorituksen, että sillä tuli koko kilpailun 6. sija kaikki luokat huomioiden!! Pari Tuomas Välilä TerUA – Mikko Kukkonen RiiUA tulee varmasti jatkossakin pistämään kovia tuloksia tulostauluille.
Tulokset BR-rallissa kolmen parhaan osalta luokittain:
Tero Salminen LopUA – Pasi Törmä RiiUA  Volvo 240 33:52,8
Petteri Salminen RiiUA – Marita Salminen RiiUA Volvo 242 34:15,0
Juha-Matti Auraneva RiiUA – Jesse Laurila RiiUA Honda Civic Type R 34:55,5
Ilmo Lario HyUA – Tomi Vilenius PoSUA BMW M3 36:19,6
Ilkka Rantala LopUA – Janne Salonen LopUA BMW M3 36:46,2
Kari Kytölä OrSUA – Markku Laakso LamUA BMW M3 36:55,2
Jonni Ruottunen LemUA – Mikko Niemelä LemUA Volvo 240 35:15,6
Teemu Kuusinen ALTI – Jukka Kivelä UuUA Toyota Starlet 35:23,5
Joonas Rantanen HausUA – Esa Hutri LopUA BMW 325i 35:37,8
Tuomas Välilä TerUA – Mikko Kukkonen RiiUA Opel Astra F GSi 35:05,5
Kristian Kärpänen MäntsMK – Joni-Petteri Virtanen Honda Civic Type R 35:25,5
Marko Haapsaari LuuUA – Jani Metso LuuUA BMW M3 36:31,7
Yleinen: Tero Salminen-Pasi Törmä Kuva: Marko Kyöstilä
Seniorit: Ilmo Lario- Tomi Vilenius Kuva: Marko Kyöstilä
A-juniorit: Jonni Ruottunen-Mikko Niemelä Kuva: Marko Kyöstilä
B-juniorit: Tuomas Välilä-Mikko Kukkonen Kuva: Marko Kyöstilä
Lauantaina 3.9.2016 se sitten starttaa….
1.9.20161.9.2016 Hannu Lehto Kirjoita kommentti
Black Rocket Ralli starttaa Tervakosken Puuhamaalta klo 10:01 lähtien. Kilpailun aikataulu on seuraava:
Lähtö                                            nro1 klo 10:01
EK1 Fosira                                    nro1 klo 10:50, sulkuaika 09:00-16:00
EK2 JWhuoltopalvelu                nro1 klo 11:44, sulkuaika 10:00-17:00
EK3 Paxteri                                  nro1 klo 12:11, sulkuaika 10:15-17:30
EK4 SarlinRaceTeam/Ferodo  nro1 klo 13:02, sulkuaika 11:15-18:30
Huolto Puuhamaa                     nro1 klo 14:02
EK5 Aluetalonmies                    nro1 klo 15:55, sulkuaika 14:00-21:00
EK6 TopTesting                           nro1 klo 16:22, sulkuaika 14:30-21:30
Maali Puuhamaa                        nro1 n.klo 17:15
31.8.201631.8.2016 Hannu Lehto Kirjoita kommentti
Ei ulkopuoliset usko, kuinka paljon kaikenlaista aikaavievää oheistyötä joutuu tekemään tällaisen rallin rakentelussa. Yhtenä esimerkkinä voisin laittaa vaikkapa noiden rallipakettien kasaamisen. Kolmelle pakettien myyntipisteille pitää laittaa valmiiksi nuo asiat ja se ei todellakaan ollut mikään pikkuhomma!
Kilpailun sihteerin johdolla kasasimme ja pussitimme tänään 2000 kpl paketteja, joissa on sisällä rallin reittikartta ja osanottajaluettelo, rallilehti ja rallitarra. Tuo 10€:n rallipaketin reittikartta toimii pääsylippuna yhdelle henkilölle kaikille erikoiskokeille, yhdelle ek:lle myydään 8€:n vain sillä pikiksellä kelpaavia lippuja.
Nyt on suurin osa tuosta oheistyöstä tehty, sihteeri pääsee rakentamaan kilpailijoiden kisapaperien kasaamista plus niitä jumalattoman monia muita töitä, joita hänelle ja muille johtoryhmän henkilöille vielä tulee. Huomenna menemme kasaamaan Puuhamaahan kisakeskuksen interiööriä, että kisasta tulee sitten nautittava kaikilta osiltaan, ei vähiten järjestelyporukan tarpeisiin. Toivotaan, että tuo ”yläkerran esteri” olisi meille ja ennenkaikkea rallia seuraamaan tuleville suosiollinen ja pitäisi sen yhden paikan suljettuna koko päivän 🙂
Ensimmäinen kilpailija lähtee Puuhamaasta klo 10:01 ja EK1:llä ensimmäinen kilpailija aloittaa kisan klo 10:50. Muistutan siitä, että menkää ajoissa noille erikoiskokeille, että löydätte pysäköintipaikat ja kunnon katselupaikat. Noudattakaa järjestysmiesten ohjeita ja olkaa sillä tavalla mukana tekemässä HYVÄÄ rallia ja rallipäivää.
TERVETULOA BLACK ROCKET RALLIIN 3.9.2016
30.8.201630.8.2016 Hannu Lehto Kirjoita kommentti
TURVALLISUUSOHJEITA BLACK ROCKET RALLIN KATSOJILLE
Hyvä ralliyleisö, olette osa onnistunutta rallia! Tässä turvallisuusohjeet, tutustu ja noudata niitä!
Noudata järjestyksenvalvojien ja liikenteenohjaajien antamia ohjeita, pysäköi autosi siten, että pelastusajoneuvojen ajoreitit erikoiskokeelle pysyvät auki. Älä myöskään pysäköi autoasi kaarteisiin tai mäen harjanteille.
Saavu erikoiskokeelle riittävän ajoissa, jotta löydät hyvän katselupaikan itsellesi ja pysäköintipaikan autollesi.
Älä liiku erikoiskokeena olevalla tiellä SPAUKin auton jälkeen.
Valitse katselupaikkasi niin että pystyt tarvittaessa turvallisesti siirtymään turvaan.
Pidä lapset ja lemmikkieläimet turvallisella alueella.
Katselupaikkaa valitessasi älä sijoitu ulkokaarteisiin, älä hyppyrien alastulopaikoille äläkä myöskään sisäkurvin jättöihin. Jätä myös turvallisuusväli tiehen (n.5 m). MUISTA: turvallista ulkokaarretta ei ole keksitty.
Sulkuajan alettua liikkuminen erikoiskokeella ajoneuvoilla on EHDOTTOMASTI KIELLETTY.
Älä koske järjestäjän asettamiin merkkeihin tai sulkusiimoihin, äläkä seiso niiden edessä.
Erikoiskokeilla, erityisesti lähtö ja maalialueella työskenteleville toimitsijoille tulee antaa työrauha.
Älä käytä tienvarren asukkaiden rakennuksia katselupaikkoina ja muista, että avotulen teko on kielletty.
Älä käytä katselualueena kylvettyjä tai istutettuja peltoja.
Älä roskaa ja noudata muutenkin yleistä siisteyttä. Muista että olemme jonkun toisen omistamalla maalla vieraina. Tölkit ja pullot ehdottomasti korjattava pois! Jos ne täytenä olet jaksanut ek:lle kantaa, jaksat ne varmasti tyhjänä tuoda poiskin.
Noudata järjestyksenvalvojien ohjeita sekä erikoiskokeilla että autoa pysäköidessäsi, sillä heidän tehtävänään on varmistaa yleisön turvallisuus ja reittien auki pysyminen.
Etuautot tarkastavat erikoiskokeet ja niillä olevien toimitsijoiden antamia ohjeita on syytä noudattaa, muussa tapauksessa erikoiskoe saattaa jäädä ajamatta. Etuautojen vauhti kasvaa mitä lähemmäksi varsinaisia kilpa-autoja tullaan, vaikka äänet eivät kovenisikaan.
Nolla-autot ajavat erikoiskokeet läpi kilpailuvauhtia. Purkuauton jälkeen tiet ovat avoinna yleiselle liikenteelle, älä siis vaaranna muiden turvallisuutta turhalla kaahaamisella.
Hyviä rallin katseluhetkiä Teille kaikille toivottaa TerUA
29.8.201629.8.2016 Hannu Lehto Kirjoita kommentti
Vuoden 2016 Black Rocket Rallin lehti on nyt luettavissa myös digi-muodossa, kuten myös aiempien ralliemme lehdet. Kaikki lehdet löydätte osiosta ”BR historiaa”.
TerUA haluaa kiittää kaikki lehdessämme ilmoitusten muodossa auttaneita tahoja ja myös kaikkia niitä, jotka juttujen ja kuvien muodossa osallistuitte lehden valmistumiseen. Suosikaa ilmoittajiamme!
27.8.201628.8.2016 Hannu Lehto Kirjoita kommentti
Tervakosken Padon nuoret jalkapalloilijat vanhempineen ja valmentajineen auttavat TerUA:ta hoitamalla erikoiskokeilla pääsylippujen myynnin. Noita 8€:n pilettejä myydään eri puolilla erikoiskokeille tulevia teitä ja nämä nuoret saavat osan lipputuloista virkistämään heidän harrastuksensa kuluja. Muistakaa siis arvoisat katselijat, että osa tuosta maksusta menee siis todella hyvään tarkoitukseen!!!
Kyllä ankeat ajat näkyvät myös rallissa….
25.8.201625.8.2016 Hannu Lehto Kirjoita kommentti
Black Rockettiin varauduttiin ottamaan mukaan jopa yli 200 paria, mutta Uki-rallin tyyliin osallistujamäärä jäi reiluun sataan. 115 paria siirtyy lähtöviivalle Tervakosken Puuhamaassa viikon päästä lauantaina. Täytyy toivoa, että tässäkin tapauksessa laatu korvaa määrän, ainakin lähtöluetteloa selatessa siltä näyttää.
Jos on kilpailijoilla vaikeaa löytää itselleen noita yhteistyökumppaneita, niin samaan ongelmaan mekin törmäsimme rallilehteä tehdessä, halua olisi, mutta firmojen kassavirrat vähissä. Siitä huolimatta, kyllä kaikki kuitenkin järjestyi 🙂
Tänään kierrellessäni noilla erikoiskokeilla, jouduin toteamaan tuon pitkään jatkuneen sadekauden tehneen pahojaan pätkillä ja vesikoloja oli runsaasti. Tosin, yhdellä pätkällä tuli jo Pasi Ruotanen Hese-lana perässään vastaan ja siitä eteenpäin oli sekin pikis jo aivan loistavassa kunnossa. Onkin melkoisen varma, että niin ennen kisaa, kisan aikana ja ennenkaikkea kisan jälkeen kaikki tiet tulevat olemaan loistokunnossa. Se on tärkeää, että myös jatkossa meillä on mahdollisuus järjestää ralleja Etelä-Hämeen mahtavilla rallipoluilla 🙂
Yksin emme tätäkään rallia pystyisi järjestämään, siksi haluankin jo nyt kiittää seuroja, jotka vastavuoroisuusperiaatteella ovat järjestämässä erikoiskokeitamme. Olemme aktiivisesti itse olleet jelppimässä noita muita seuroja ja nyt saamme heiltä apua. Erikoiskoe 1 hoituu LamUA:n toimesta, EK2:lla hommat hoitaa RiiUA, EK3:lla AAU ja EK4:n järjestää LopUA. Tauon jälkeen kisan ratkaisevat erikoiskokeet hoitavat, EK5 RDT ja EK6 HausUA. TerUA haluaakin jo tässä vaiheessa kiittää näitä yhteistyöseurojamme.
Kaikkinensa, hyvältä näyttää ja toivotamme kaikki, niin kilpailijat kuin heidän huoltoporukkansa ja ennenkaikkea yleisön seuraamaan F-Rallisarjan syksyn ensimmäistä, sarjan 5:ttä osakilpailua Tervakoskelle, kisakeskukseen Puuhamaalle ja noiden erikoiskokeiden varrelle. Vielä muistutus, että rallipakettien myynti tapahtuu Tervakoskella Tervamiilussa, Lopella Lopen Shellillä ja Rengossa ST1:llä. Kisakeskuksessa paketteja EI myydä.
22.8.201622.8.2016 Hannu Lehto Kirjoita kommentti
Black Rockettiin ilmoittautuminen päättyy jo tiistaina 23.8 klo 21:00!!!!
Nyt kaikki ”hitaat hämäläisetkin” pikaisesti ilmoittautumaan KITI:ssä. Muistattehan, että Rokettiin saa ilmoittautua kaikki F-luokkalaiset, vaikka eivät olisi koko sarjaan ilmottautuneetkaan.
Tervetuloa kaikki mukaan, uskallan luvata tosi mielenkiintoisia pätkiä ajettavaksi.
Vain pari viikkoa BR-rallin alkuun….
20.8.201621.8.2016 Hannu Lehto Kirjoita kommentti
Kohta se starttaa, tuo Black Rocket Ralli, TerUA:n juhlakilpailu. Vain kahden viikon päästä lauantaina 3.9.2016 on Tervakosken Puuhamaa täynnä tohinaa ja vilskettä, tosin ei varmaankaan pomppulinnoissa tai vesiliukumäissä, kuten aiemmin kesällä 🙂 Pomppuja ja liukuja tosin sitten varmasti on nähtävissä tuolla maastossa erikoiskokeilla aivan tarpeeksi. Ratamestarimme Matias Weck on laatinut yhdessä järjestelyryhmän kanssa varsin mielenkiintoisen kuuden EK:n mittaisen kilpailun, jossa on yhdistettynä sekä tuttuja että myös oudompia pikispätkiä.
Kilpailuun ilmottautuminen päättyy 23.8. klo 21:00 joten nyt on jo kiire, jos aiotte kisaan mukaan.
Yleisölle tiedoksi, että 10€:n rallipaketteja on myynnissä kisapäivän aamuna klo 8:sta alkaen Tervakoskella Lounaskahvila Tervamiilussa, Lopella Shell Jokiniemi ja Rengossa ST1 asemalla. Kilpailukeskuksessa Puuhamaalla rallipaketteja EI myydä. Paketti pitää sisällään reittikartan, rallilehden, rallitarran ja oikeuttaa yhden henkilön pääsyyn KAIKILLE erikoiskokeille. Erikseen myydään erikoiskokeilla 8€:n lippuja, jotka oikeuttavat vain sen EK:n katsomiseen.
Itkosen Petri kuskaa BR:n nolla-autoa….
20.8.201616.8.2016 Hannu Lehto Kirjoita kommentti
Yhden nollan autossa kuskin paikalla on TerUA:n Petri Itkonen. Citikka on vaihtunut Petrillä Rellu Clioon, vauhtia siis piisaa jatkossa myös varsinaisissa kisoissa, joihin hän ottaa osaa ”oikea” numerolappu kyljessä. Alkuvuosi on mennyt vaihtelevalla menestyksellä, Lapissa hankeen, mutta muuten aika hyvällä menestyksellä. Tällä hetkellä Petri edustaa seuraamme kunnialla ollen SM4-luokassa neljäntenä, kun vielä kaksi osakilpailua on jäljellä.
1 2 3 Older posts
Lauantaina 3.9.2016 se sitten starttaa….
sparkling Theme by Colorlib Powered by WordPress